**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.03.2024, ora 08.00 – 13.03.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 13.03.2024, ora 07.00**

**RÂURI**

**Debitele au fost în creştere**, pe râurile din bazinele hidrografice: Tur, Lăpuș, Someșul Mare, Târnave, Jiu, Olt, Siret, Prut, bazinele superioare și mijlocii ale Argeșului și Ialomiței, bazinele superioare ale Someșului Mic, Crasnei, Barcăului, Crișurilor, Mureșului, Arieșului și pe cele din Dobrogea, datorită precipitațiilor căzute în interval, cedării apei din stratul de zăpadă din zonele montane aferente şi propagării.

Pe râurile din bazinele hidrografice: Bega, Timiș, Bârzava, Caraș, Nera, Cerna, Vedea și bazinele inferioare ale Aregeșului și Ialomiței, debitele au fost, în general, staționare, iar pe celelalte râuri au fost în ușoară scădere.

Debitele se situează la valori peste mediile multianuale lunare pe râurile din bazinele hidrografice: Vișeu, bazinul superior al Someşului Mare, bazinul superior și mijlociu al Bistriței, bazinul inferior al Mureșului și pe cursul mijlociu și inferior al Prutului.

Pe celelalte râuri debitele se situează la valori cuprinse între 30-80% din normalele lunare şi mai mici (sub 30%) pe râurile din bazinele hidrografice: Crasna, Târnava Mare, Moravița, Caraș, Vedea, Argeș, Rm. Sărat, Bârlad, bazinul inferior al Bistriței, pe cursul Ialomiței, pe afluenții Trotușului și Prutului, pe unii afluenți din bazinul inferior al Jiului, unii afluenți din bazinul superior și inferior al Oltului și pe unele râuri din Dobrogea.

În interval au fost emise două **ATENȚIONĂRI HIDROLOGICE** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în creștere** datorită precipitațiilor prognozate, cedării apei din stratul de zăpadă din zonele montane și propagării, exceptând râurile din bazinele hidrografice: Bega, Timiș, Bârzava, Caraș, Nera și Cerna, unde vor fi staționare.

Sunt posibile, scurgeri importante pe versanți, torenți, pâraie, viituri rapide şi creşteri de niveluri și debite, pe râurile mici din zonele de deal și de munte din centrul și estul țării, cu posibile efecte de inundații locale, ca urmare a precipitațiilor, mai însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 12.03.2024 – 13.03.2024 **a fost stationar,** având valoareade **5600 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi stationar (5600 m3/s).**

În aval de Porţile de Fier, debitele vor fi în scădere.

**2.** **Situația meteorologică în intervalul 12.03.2024, ora 09.00 – 13.03.2024 ora 06.00**

**ÎN ŢARĂ**

**Vremea a fost în general închisă,** cu cer mai mult noros, exceptând regiunile vestice, sudice și sud-estice, unde pe parcursul zilei au fost și perioade cu variabilitate. Temporar a plouat pe arii extinse în jumătatea de est a țării și pe alocuri în restul teritoriului, iar în nordul și nord-vestul Munteniei, sudul Moldovei și sud-estul Transilvaniei prin acumulare, cantitățile de apă au totalizat pe spații mici 15...25 l/mp și izolat peste 30 l/mp. La munte, la altitudini de peste 1500 m, au fost precipitații sub formă de ninsoare și s-a depus strat nou de zăpadă local mai consistent. Vântul a suflat moderat, ziua, în est și sud-est, cu ușoare intensificări în Dobrogea, unde au fost și rafale în general de 55...60 km/h, iar în restul timpului și al țării a fost în general slab. Era strat de zăpadă local la munte și măsura, în platformele stațiilor meteorologice, până la 145 cm în Munții Făgăraș și 137 în Munții Călimani, la peste 2000 m altitudine.

Regimul termic s-a menținut mai ridicat decât în mod obișnuit la această dată în cea mai mare parte a țării, astfel încât maximele s-au încadrat între 5 grade la Darabani și 19 grade la Moldova Nouă, iar la ora 06 temperatura aerului avea valori cuprinse între 2 grade la Joseni, Darabani și Cotnari și 9 grade la Satu Mare, Supuru de Jos, Deva, Băile Herculane, Bechet, Zimnicea, Curtea de Argeș, Gorgova, Sfântu Gheorghe-Deltă, Sulina, Gura Portiței, Tulcea, Constanța și Mangalia.

***Obs:*** *de ieri de la ora 6 au fost în vigoare 3 atenționări cod galben, 2 emise de către SRPV Constanța și 1 de către SRPV Craiova.*

**LA BUCUREŞTI**

**Cerul a fost mai mult noros și temporar,** în prima parte a zilei și din nou în cursul nopții, a plouat, iar prin acumulare până la încheierea prezentului raport s-au totalizat cantități de apă cuprinse în jurul a 15 l/mp. Vântul a suflat slab până la moderat. Valorile termice, în special cele nocturne s-au situat peste mediile climatologice, astfel maxima a fost de 11 grade la Afumați și Băneasa și 13 grade la Filaret, iar la ora 06 se înregistrau 8 grade la toate stațiile meteorologice.

**3. Prognoza meteorologică în intervalul 13.03.2024, ora 09.00 – 14.03.2024, ora 09.00**

**ÎN ŢARĂ**

**Vremea va fi în continuare închisă.** Temporar va ploua în cea mai mare parte a țării, iar pe alocuri se vor acumula cantități de apă de 10...15 l/mp. La munte, iar în cursul nopții și în jumătatea nordică a Moldovei, dar posibil și în depresiunile intramontane ale Carpaților Orientali vor fi precipitații mixte. Vântul va sufla slab și moderat. Temperatura aerului va avea în continuare valori mai ridicate decât mediile climatologice în cea mai mare parte a țării, astfel maximele se vor încadra în general între 5 și 15 grade, iar minimele vor fi cuprinse între 0 și 7 grade.

**LA BUCUREŞTI**

**Vremea va fi în continuare închisă** și temporar va ploua. Vântul va sufla slab până la moderat. Regimul termic se va situa peste normalul perioadei, maxima se va situa în jurul valorii de 12 grade, iar cea minimă va fi de 4...5 grade.

**4. Buletin nivometeorologic pentru perioada 12.03.2024 ora 20 – 13.03.2024 ora 20**

**Fenomene meteo predominante: Vreme închisă, ușoară răcire, precipitații mixte.**

**Principalele mecanisme ce conduc la declanșarea avalanșelor: Zăpadă proaspătă, zăpadă umedă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC REDUS (1)** |
| **MUNŢII BUCEGI** | **RISC ÎNSEMNAT (3)** | **RISC REDUS (1)** |
| **Munţii Parâng-Şureanu** | **RISC ÎNSEMNAT (3)** | **RISC REDUS (1)** |
| **Munții Țarcu-Godeanu** | **RISC ÎNSEMNAT (3)** | **RISC REDUS (1)** |
| **CEAHLĂU** | **RISC REDUS (1)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC REDUS (1)** |
| **BISTRIȚEI- CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 11.03.2024 - 12.03.2024**

Vremea a fost în general închisă, cu cerul mai mult noros. Au fost precipitații pe arii relativ extinse, dar în general slabe, ce au avut și caracter de aversă, izolat depășind 10 l/mp în Carpații Meridionali. Acestea au fost sub formă de ploaie sub 1700 metri și mixte, predominant ninsori la altitudini mai mari. Vântul a suflat în general moderat la altitudinile joase, cu intensificări de până la 80 km/h la altitudini de până la 1800m, iar pe crestele din Meridionali și nordul Orientalilor au depășit 120 km/h, cu cele mai mari valori înregistrate la Vf. Omu, Țarcu, Iezer (în jur de 130 km//h). Local s-a semnalat ceață, izolat asociată și cu depunere de chiciură pe crestele din Bucegi și Călimani. Stratul de zăpadă s-a menținut sau a crescut local cu până la 5 cm pe crestele din Carpații Meridionali și nordul Orientalilor, iar la altitudinile joase a scăzut, cu până la 7 cm, cel mai mult in Apuseni/Vlădeasa.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC ÎNSEMNAT (3)**

**La peste 1800 m**: pe fondul precipitațiilor mixte semnalate precum și a celor estimate, predominant sub formă de ninsoare, la suprafață va exista un strat de până la 20 cm de zăpadă umedă cu rezistență scăzută, ce va acționa ca o suprasarcina peste straturile mai vechi și mai stabile. Vântul intens înregistrat de peste 100 km/h din sud-vest a spulberat la peste 2000 metri zăpada, menținând acumulările, plăcile de vânt și troienele preexistente. Odată cu scăderea ușoară a temperaturilor și a precipitațiilor predominant sub formă de ninsoare, stratul va crește ușor cu câțiva cm. Mai ales la supraîncărcări, dar izolat și spontan, pe pantele mai înclinate, stratul umed alături de cel proaspăt estimat pot aluneca peste straturile mai vechi și dure din interior, putând duce astfel la declanșarea avalanșelor de dimensiuni medii și cu totul izolat mai mari pe unele văi nordice, unde mai sunt prezente depozite mai mari de zăpadă. Inclusiv curgerile superficiale pot angrena unele straturi mai vechi din jumătatea superioară, care să alunece peste straturile vechi din profunzime formate din cristale de tip cupă sau peste sol. Riscul va fi **RISC ÎNSEMNAT (3).**

**Și la altitudini de sub 1800 m** Pe fondul temperaturilor ridicate și precipitațiilor predominant sub formă de ploaie înregistrate, zăpada este puternic umezită. Precipitații mixte se vor semnala în continuare, îngreunând stratul redus, existent mai ales la altitudini de peste 1600 m. În special la suprasarcini, se pot produce unele avalanșe de dimensiuni mici și cu totul izolat medii spre 1800 m și Riscul fiind **RISC REDUS**.

**Munţii Rodnei:** **RISC ÎNSEMNAT (3)**

**La peste 1800 m**, zăpada este ușor umezită și mai prezintă în interior zone cu rezistență relativ redusă în primii 10-20 cm. Temporar mai ales noaptea se vor semnala precipitații izolat însemnate cantitativ de 10-15 l/mp, predominant ninsori, ce vor depune un strat nou de zăpadă. În profunzime stratul este destul de compact și de stabil, cu cruste de gheață intercalate în interior, iar pe văile umbrite și în zonele adăpostite mai sunt troiene şi acumulări însemnate de zăpadă. Pe pantele suficient de înclinate, straturile cu rezistență redusă de la suprafaţă, alături de zăpada proaspătă ce se va mai depune, pot aluneca peste straturile mai vechi și mai stabile din profunzime, menținându-se condițiile de avalanșe de dimensiuni mici și medii, mai ales la supraîncărcării. Riscul declanșării avalanșelor va fi **RISC ÎNSEMNAT (3).**

**La altitudini mai mici de 1800 m,** stratul de zăpada puternic umezit va continua să scadă pe fondul precipitațiilor moderate mixte estimate. Pe unele pante umbrite sau adăpostite cu expoziție nordică și estică sunt depozite mai vechi, de dimensiuni destul de importante. Mai ales la supraîncărcări, pe pantele suficient de înclinate, stratul de zăpadă poate fi antrenat în curgeri de topire sau avalanșe izolate, în general de dimensiuni mici. Riscul fiind **RISC REDUS.**

**Munţii Bucegi:** **RISC ÎNSEMNAT (3)**.

**La peste 1800 m**, Pe fondul temperaturilor ridicate și precipitațiilor predominant sub formă de ploaie înregistrate, zăpada este puternic umezită. Precipitații mixte se vor semnala în continuare, îngreunând stratul redus, existent mai ales la altitudini de peste 1600 m. În special la suprasarcini, se pot produce unele avalanșe de dimensiuni mici și cu totul izolat medii spre 1800 m. Riscul va fi **RISC ÎNSEMNAT (3).**

**Sub 1800 m**: stratul puternic umezit are dimensiuni mici, prezent fiind în special la peste 1600 m. Mai ales pe versanții estici și nordici, pe pantele mai înclinate și doar la supraîncărcări mari, vor fi condiții pentru avalanșe de dimensiuni mici, riscul fiind **RISC REDUS (1)**.

**Munţii Parâng-Şureanu:** **RISC ÎNSEMNAT (3)**

**Peste 1800 m**: pe fondul temperaturilor ridicate și precipitațiilor predominant sub formă de ploaie, stratul de la suprafață este umezit. Se vor mai semnala precipitații mixte slabe, predominant ninsori, ce vor îngreuna în continuare actualul strat de zăpadă. În zona crestelor mai sunt prezente cornișe vechi, iar pe văile și în zonele adăpostite acumulări mai însemnate de zăpadă. Straturile de zăpadă cu rezistența cea mai redusă din partea superioară, formate atât din cea umedă preexistentă cât și cel estimat din ninsorile viitoare pot aluneca peste structurile mai dure din interior, ducând la declanșarea de avalanșe medii, riscul fiind prezent mai ales la suprasarcini, pe pantele suficient de înclinate. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m** stratul de zăpadă, puternic umezită are dimensiuni reduse, iar pe fondul precipitațiilor mixte se va menține sau va scădea ușor. La altitudini de 1600-1800 m, în special pe versanții nordici, precum și pe unele văi sau zone umbrite și adăpostite mai sunt prezente depozite mai importante de zăpadă. Pe pantele suficient de înclinate, mai ales la supraîncărcări, vor fi condiții pentru curgeri și avalanșe de dimensiuni în general mici**,** riscul fiind **RISC REDUS (1)**.

**Munţii Țarcu-Godeanu:** **RISC ÎNSEMNAT (3)**

**La peste 1800 m:** stratul de la suprafață este ușor umezit, cu rezistență redusă în primii 15-20 cm, iar pe fondul precipitațiilor predominant sub formă de ninsoare va crește ușor. Vântul intens de peste 120 km/h a spulberat zăpada de pe creste, menținându-se pe văi și în zonele adăpostite troienele și depozitele vechi, iar în zona crestelor cornișele. Mai ales la supraîncărcări, dar izolat și spontan, vor fi condiții pentru declanșarea unor curgeri de zăpadă sau avalanșe de dimensiuni în general medii și izolat mari, ce pot angrena atât zăpada umezită, cât și cea proaspătă estimată, iar în cazuri izolate parțial din straturile mai vechi din adâncime, cu rezistență mai redusă. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m,** zăpada puternic umezită mai este prezentă pe văile și zonele umbrite, mai ales la altitudini de 1600-1800 m. Izolat se pot produce curgeri sau avalanșe de dimensiuni mici pe văile unde mai sunt depozite și acumulări mai vechi, riscul fiind **RISC REDUS (1)**.

**Munţii Călimani-Bistriţei:** **RISC MODERAT (2)**

**La peste 1800 m**, Precipitațiile slabe înregistrate în intervalul precedent nu au influențat starea actualului strat de zăpadă, acesta crescând cu câțiva cm. Zăpada este ușor umedă la suprafață pe fondul temperaturilor ridicate. În continuare vor mai fi precipitații ce vor crește în continuare stratul de zăpadă. În profunzime zăpada veche este destul de bine stabilizată și întărită inclusiv prin crustele de gheață intercalate din interior, iar spre sol sunt prezente în strat și cristale de tip cupă. Pe pantele suficient de înclinate, unele straturi cu rezistență mai redusă de pe versanții nordici și estici, mai ales la supraîncărcări pot aluneca peste straturile mai vechi și mai stabile din profunzime și astfel se pot forma avalanșe de dimensiuni mici și izolat medii. Riscul declanșării avalanșelor va fi **RISC MODERAT (2).**

**La altitudini mai mici de 1800 m:** stratul de zăpadă se va menține destul de tare umezit pe fondul precipitațiilor mixte estimate în continuare, dar și al temperaturilor ridicate, deși în ușoară scădere față de ziua precedentă. Pe anumite pante și văi mai umbrite mai sunt prezente depozite vechi însemnate. La altitudini de peste 1600 m, pe pantele și văile unde mai sunt acumulări mai mari de zăpadă, vor fi condiții de curgeri sau avalanșe de dimensiuni în general mici, riscul fiind **RISC REDUS (1)**.

**Masivul Ceahlău:** **RISC REDUS (1)**

Stratul de zăpadă este ușor umezit la suprafață, dar în general stabil și compact. La altitudini de peste 1600 m și pe unele văi și zone adăpostite sunt acumulări mai mari de zăpadă, iar în rest stratul are dimensiuni destul de mici. Precipitațiile căzute în ultimul interval au fost predominant sub formă de ninsoare, dar slabe, nu au influențat semnificativ stratul de zăpadă. Pe pantele adăpostite, umbrite, suficient de înclinate și cu acumulări mai mari de zăpadă mai veche, se pot declanșa unele curgeri sau avalanșe de dimensiuni mici și cu totul izolat medii, mai ales la supraîncărcări. Riscul este **RISC REDUS (1)**.

**Masivul Vlădeasa:** **RISC MODERAT (2)**

Stratul de zăpadă puternic umezit iși va continua topirea, chiar daca temperaturile încă ridicate pentru această dată vor scădea ușor față de intervalul precedent. Se vor semnala precipitații mixte la peste 1500 metri, iar ziua la altitudini joase vor predomina ploile. Pe pantele mai înclinate, se pot produce curgeri și avalanșe de dimensiuni mici și izolat medii, riscul fiind **RISC MODERAT (2)**.

**În data de 12.03.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 139 cm la Bâlea-Lac, 119 cm la Vf. Țarcu, 73 cm la Vf. Omu, 28 cm la Păltiniș, 14 cm la Parâng.

**Carpaţii Orientali:** 137 cm la Vf. Călimani, 30 cm la Vf. Lăcăuți, 18 cm la Vf. Iezer, 29 cm la Ceahlău-Toaca, 16 cm la Bucin

**Carpaţii Occidentali:** 9 cm la Vf. Vlădeasa.

**Prognoza vremii în intervalul 12.03.2024, ora 20:00 – 13.03.2024, ora 20:00:**

Vremea se va menține în general închisă și umedă, cu temperaturi în scădere cu câteva grade față de intervalul precedent. Cerul va fi mai mult noros și temporar se vor semnala precipitații ce vor avea și caracter de aversă. Acestea vor fi predominant sub formă de lapoviță și ninsori noaptea, iar în cursul zilei vor fi mixte la peste 1300 metri, predominant ninsori la peste 1600 metri unde se va depune strat nou de zăpadă. Cantitățile de precipitații vor atinge local 10 l/mp și izolat 15-20 l/mp, cu cele mai mari valori în nordul Carpaților Orientali. Vântul va scădea semnificativ în intensitate, dar va mai prezenta intensificări temporare de 70-80 km/h, cu cele mai mari valori pe crestele Carpaților Meridionali, unde izolat va viscoli zăpada. Temporar se va semnala ceață, asociată izolat pe creste și cu depunere de chiciură.

**Temperaturi prognozate în intervalul 12.03.2024 ora 20 – 13.03.2024 ora 20:**

**Peste 1800 m:** temperaturi minime: -7...-3 grade

temperaturi maxime: -4...1 grad

**Sub 1800 m:** temperaturi minime: -3…1 grad

temperaturi maxime:  **1**…5 grade.

**Vânt la peste 2000 m:** din sector predominant nord-vestic cu viteze de 80-90 km/h, în intensificare din a doua parte a zilei în vestul Meridionalilor.

**Altitudinea izotermei de 0 grade:** în scădere de la 1500 - 1800 m spre 1300 - 1600 m, cu cele mai coborâte valori în nordul Carpaților Orientali.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

***ABA Argeş- Vedea, GNM-CJ Argeş*** şi ***APM*** Argeş, revin cu informaţii suplimentare despre producerea, în data de 05.03.2024, la ora 09:00, unei poluări accidentale a apei râului Cotmeana cu produs petrolier (60 l ţiţei şi 20 l apă sărată) în zona localităţii Cocu, judeţul Argeş, din cauza unei avarii la o conductă ce aparţine OMV Petrom. Poluarea s-a manifestat prin prezenţa irizaţiilor petroliere pe suprafaţa apei râului Cotmeana pe o lungime de aproximativ 600 m. De asemenea, a fost afectată o suprafaţă de circa 20 mp de sol (teren public).

*Reprezentanții OMV Petrom continuă acțiunile de ecologizare a zonei afectate: s-a curățat cursul de apă pe 99% din suprafața afectată; s-au înlocuit materialele folosite (baraje din paie, cordoane absorbante și spillsorb) cu un baraj din paie în finalul porţiunii de râu afectat pentru captarea irizaţiilor foarte fine. Se continuă lucrările de ecologizare şi periodic un operator al Parcului 10 Cocu inspectează zona. În cazul în care se constată că paiele au urme fine de contaminare, se schimbă imediat barajul.*

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 11.03.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**HR-1, loc. Jigodin Băi, mun. Miercurea Ciuc, jud. Harghita**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GF Timisoara** informeaza despre producerea **in 10.03.2024, ora 16.31, unui incendiu care a afectat 2,1 ha litiera pe raza OS Bocşa Română, loc Dognecea, județul Caras Severin. Incendiul a fost stins in aceeași zi, la ora 20.30, prin interventia a 4 silvicultori, si 2 cetățeni, cu unelte specifice PSI**. Cauza: incendierea vegetatiei limitrofe. Nu s-au înregistrat victime şi pagube.

**GF Ploiesti** informeaza despre producerea **in 10.03.2024, ora 14.00, unui incendiu care a afectat 0,2 ha litiera pe raza OS Verbila, județul Prahova. Incendiul a fost stins in aceeași zi, la ora 17.00**, prin interventia a 2 silvicultori, si 4 pompieri militari, cu unelte specifice PSI, lopeti, maturoaie. Cauza: incendierea vegetatiei limitrofe. Nu s-au înregistrat victime şi pagube.

**GF Ploiesti** informeaza despre **producerea in 09.03.2024, ora 14.00, unui incendiu care a afectat 10 ha litiera pe raza OS Valenii de Munte, județul Prahova. Incendiul a fost stins** in aceeași zi, la ora 19.30, prin interventia a 4 silvicultori, si 12 cetateni, cu unelte specifice PSI. Cauza: incendierea vegetatiei limitrofe. Nu s-au înregistrat victime şi pagube.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 11.03.2024 – 12.03.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se menţine situaţia de restricţii în alimentarea cu apă pentru piscicultură la folosinţa:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**